Storbyhavnen

Storbyhavnen (originaltittel: On the Waterfront) er en amerikansk dramafilm fra 1954 regissert av Elia Kazan. Filmen handler om en  ung havnearbeider som tvinges til å ta et etisk valg når hans kollega myrdes av noen gangstere. Den dreptes søster og en prest forsøker å konfrontere ham med hans egen samvittighet. Hovedrollene spilles av Marlon Brando, Eva Marie Saint, Rod Steiger, Karl Malden og Lee J. Cobb. Filmen er basert på en artikkelserie som ble publisert av journalisten Malcolm Johnson i New York Sun. 

Filmen ble belønnet med åtte Oscar, inkludert for Beste film, samt fire Golden Globe og en BAFTA.

Storbyhavnen er i ettertid blitt omtalt som en av de beste amerikanske filmer noensinne.Rotten Tomatoes «Consensus: Considered one of the best American films of all time» Brandos rollefigur Terry Malloy har også blitt en viktig del av amerikansk filmhistorie, og det amerikanske filminstituttet har kåret figuren til filmhistoriens 23. beste helteskikkelse. Malloys replikk «You don't understand! I coulda had class. I coulda been a contender. I could've been somebody, instead of a bum, which is what I am, let's face it.» («Jeg kunne ha vært noen. Jeg kunne hatt klasse, i stedet for å være en boms.») ble i 2005 kåret til den nest beste replikken i amerikansk filmhistorie, i kåringen AFI's 100 Years…100 Movie Quotes.

 Handling 
Havnearbeiderorganisasjonen i storbyhavn er kommet i hendene på en gangsterbande som ledes av Johnny Friendly. Den tidligere bokseren Terry Mallone er i hans grep, men reagerer da banden myrder en kollega av ham. Mallone føler seg medskyldig og blir i denne prosessen drevet mot den dreptes søster Edie. Hun forsøker å få ham til å vitne og presenterer ham derfor for presten Barry som konfronterer ham med hans egen samvittighet. Mallone dras mellom ærligheten forfektet av presten og den uskyldsrene Edie på den ene siden og lojaliteten til den lokale havnebanden på den andre. Når de tar livet av hans bror, Charlie «som en advarsel», blir det dråpen som får begeret til å renne over for Mallone, og han bestemmer seg for å ta opp kampen.

 Om filmen 
Det meste av filmen ble innspilt i Hoboken i New Jersey.

Den er basert på artikkelserien "Crime on the Waterfront", som ble publisert av journalisten Malcolm Johnson i New York Sun høsten 1948. Johnson ble belønnet med Pulitzerprisen for disse artiklene.http://www.tcm.com/tcmdb/title.jsp?stid=4749&category=Notes

 Filmkritikerne 
Storbyhavnen har fått så mye som 98 % på Rotten Tomatoes.

VGs anmelder gav den terningkast seks og skrev: «Hardkokt amerikansk film om gangstervelde og korrupsjon i New Yorks havnekvarter. Ypperlige skuespillerprestasjoner. Beste hollywoodfilm på norske lerreter i år!».VG - VGs filmbarometer (23.10.1954, s.7)

Journalist Sven Egil Omdal skrev i 2010 at: «Intensiteten i spillet til Brando, Bernsteins musikk og Kazans regi gjør dette til en sjeldent sterk film fra det «lykkelige» tiåret, hvor det amerikanske selvbildet ikke egentlig hadde plass til korrupsjon, vold og storbyslum. ».Aftenbladet (Sven Egil Omdal) - Oscar på 50-tallet (22.02.2010)  

 Økonomi og popularitet 
Filmen innbrakte $9,6 millioner i USA ($4,2 millioner i 1954).'The Top Box-Office Hits of 1954', Variety (January 5, 1955) Produksjonskostnadene var på $910 000.IMDb business

 Priser 
Storbyhavnen ble belønnet med åtte Oscar, fire Golden Globe og en BAFTA. Den ble også en belønnet med en pris fra Directors Guild of America, fra Writers Guild of America, fra National Board of Review – og Bodilprisen. Den vant også tre priser ved Filmfestivalen i Venezia (alle tre til Elia Kazan, inkludert Sølvløven). Det kan også nevnes at den vant tre priser ved New York Film Critics Circle Awards. 

I 1989 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.http://www.imdb.com/title/tt0047296/awards 

 Annet 
Kazan ønsket at Arthur Miller skulle skrive manuset, men Miller avstod fordi han hadde mistanke om at Kazan hadde navngitt ham under Joseph McCarthys omstridte komitehøringer.http://www.tcm.com/tcmdb/title.jsp?stid=4749&category=Trivia

 Rollebesetning 
 Marlon Brando : Terry Malloy
 Karl Malden : Father Berry
 Lee J. Cobb : Johnny Friendly
 Rod Steiger : Charley "the Gent" Malloy
 Eva Marie Saint : Edie Doyle
 Pat Henning : Timothy J. "kayo" Dugan
 Leif Erickson : Glover, kriminalinspektør
 James Westerfield : Big Mac
 Fred Gwynne : Slim

 Referanser 

 Eksterne lenker 


 Litteratur om filmen

Kategori:Oscar for beste film
Kategori:Golden Globe for beste dramafilm
Kategori:Dramafilmer fra USA
Kategori:Filmer fra 1954
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Filmer lagt til New Jersey
Kategori:Arbeiderbevegelsen
Kategori:Filmer lagt til urbane strøk
Kategori:Bodilprisen for beste amerikanske film